Watan Mahung

Watan Mahung (窪旦馬鴻) 
Seuxal balay, niqan 1 paru bi snaw ksun Watan Mahung hangan na. Snwawa tduling baga niya o mdka saw rumu hiqur baga seejiq ka qnthran niya. Niqan 1 jiyax,1 kumay ka miyah smeeliq pnegalang pnhuma qmpahan alang Btulan. Seejiq alang nii do mkndka musa mhraw kumay siida, tguhuy musa mhraw ka Watan Mahung nii uri. Watan nii o asi eniq brah weela kana seejiq mhraw ka hiya. Yasa paru bi ka hiyi niya ni bbaraw ka qaqay na hki. Kiya do asi na sklai ka kumay ni mspung dha kumay ka Watan. Ini baka mspung Watan ka kumay do msaang ka kumay ni qprusi na ka Watan ni qyutun na. Qmita saw nii ka seejiq mnhraw do splutut dha bbaraw bi rqling qhuni ka pucing dha ni ssbu dha kumay. Kiya ni asi takur mhuqil ka kumay da. Kiya do tqqaras musa sapah ka kana dha da. 

 pnyahan kari 
 金清山. (2011). Wikipedia 維基百科 族語詞條試寫─原住民族語詞條 2011作品集. 教育部.
Snakun:Truku(太魯閣語)